רם פרנקל ויעל פיזוב-ערבה

[http://www.**lachman**.co.il/public/uploads/ckfinder/files/%D7%A4%D7%AA%D7%A8%D7%95%D7%9F%20%D7%91%D7%92%D7%A8%D7%95%D7%AA%20%D7%91%D7%A1%D7%A4%D7%A8%D7%95%D7%AA%20%D7%97%D7%95%D7%A8%D7%A3%202012.pdf](http://www.lachman.co.il/public/uploads/ckfinder/files/%D7%A4%D7%AA%D7%A8%D7%95%D7%9F%20%D7%91%D7%92%D7%A8%D7%95%D7%AA%20%D7%91%D7%A1%D7%A4%D7%A8%D7%95%D7%AA%20%D7%97%D7%95%D7%A8%D7%A3%202012.pdf)

"**ראה שמש**"**/ שלמה אבן גבירול**

שאלה מ-בגרות חורף בספרות 2012:

תאר את התפתחות תמונת הטבע בשיר, והסבר כיצד היא מתקשרת לסוגר של הבית האחרון.

 בתחילה, נראה שלפנינו שיר טבע המתאר שקיעה. תיאור טבע כזה אינו תואם לקונוונציה של ז'אנר שירי טבע בשירת ימה"ב המתארים פריחת גן באביב.

. ♣ הבית האחרון יוצר מפנה ומאיר את השיר כשיר קינה על מות יקותיאל. השר יקותיאל היה פטרונו האהוב של המשורר.

. ♣ בקריאה שנייה אנו מבינים את תיאור שקיעת השמש כתיאור מטאפורי למותו של יקותיאל.

. ♣ הזמן המתואר הוא סוף יום. סוף היום מטאפורי לסוף חיי יקותיאל.

. ♣ שקיעת השמש היא תהליך של נפילה וירידה של השמש. יש בכך כדי לחזק אווירה שלילית קודרת שיש למשורר בשל אבדן פטרונו האהוב יקותיא.

. ♣ בזמן השקיעה השמיים מתכסים בצבע אדום )"ראה שמש לעת ערב אדומה"(. צבע זה רומז לצבע דמו השפוך של יקותיאל. יקותיאל לא מת מוות טבעי, אלא הואשם בבגידה והוצא להורג.

 . ♣ אפילת הלילה מתוארת בהיפרבולה )הגזמה(: "בצל הלילה". הרי ללילה אין צל. הגזמת האפילה באה להמחיש את הרגשת האפלה והקדרות של הדובר המתקשה להתאושש מצערו על מות יקותיאל.

. ♣ הצבע האדום של השמש מתואר באופן מטאפורי בהאנשה מתחום הלבוש. השמש "כאילו לבשה תולע" ואת צד מערב מכסה בשקיעה בצבע אדום – "ורוח ים בארגמן תכסה". תולע וארגמן הם צבעים אדומים של בגדים יוקרתיים. גם כאן מתקשר הצבע האדום לדמו השפוך של יקותיאל, כמו גם הלבוש היוקרתי מתקשר למעמדו של השר יקותיאל.

. ♣ "תולע" מתקשר גם לרימות ותולעים המכסים את גופת המת (זהו גם שיבוץ מספר ישעיה.(